b'\n_START_ARTICLE_\nLoksodroma\n_START_PARAGRAPH_\nLoksodroma (izraz izvira iz gr\xc5\xa1ke besede loxos, kar pomeni nagib in besede drome, kar pomeni smer) je krivulja (pot), ki seka vse poldnevnike pod istim kotom (vendar ne pod pravim kotom). Torej je to krivulja na povr\xc5\xa1ini krogle. V splo\xc5\xa1nem lahko dolo\xc4\x8dimo loksodromo na povr\xc5\xa1ini vsakega rotacijskega telesa.\n_START_SECTION_\nZgodovina\n_START_PARAGRAPH_\nPrvi se je z loksodromo ukvarjal portugalski matematik, izumitelj, zdravnik, astronom, pedagog in geograf Pedro Nunes (1502 \xe2\x80\x93 1578). Njegovo delo je nadaljeval angle\xc5\xa1ki matematik in astronom Thomas Harriot (1560 \xe2\x80\x93 1621).'